ՀՀ ՇԻՐԱԿԻ ՄԱՐԶԻ ՄԱՐՄԱՇԵՆ ՀԱՄԱՅՆՔԻ ՂԵԿԱՎԱՐ ԿԱՐԵՆ ԱՐՇԱԿՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՄԱՅԻՍՅԱՆ ՀԱՂԹԱՆԱԿԻ ՏՈՆԵՐԻ ԿԱՊԱԿՑՈՒԹՅԱՄԲ

Հարգելի՛ հայրենակիցներ, մայիսյան այս օրը բացառիկ է մեր պատմության մեջ՝ իր նշանակությամբ: Մայիսի ինը եռատոն է՝ Հայրենական մեծ պատերազմոմ տարած պանծալի հաղթանակի, Շուշիի ազատագրման և Արցախի բանակի ստեղծման օրը:

Խորհրդային բանակի շնորհիվ էր, որ մեր ժողովուրդն ազատվեց նացիստական ահասարսուռ լծից, այդ քաջարի մարտիկների թափած արյան գնով ու հանուն խաղաղության մարտնչած զինվորի ջանքերով ձեռք բերված փառապանծ հաղթանակը մեզ տվեց ապրելու և արարելու հնարավորություն՝ խաղաղ երկնքի ներքո: Հայազգի երևելի մարշալներ ու զորավարներ, հերոսներ ունեցանք մենք Մեծ հայրենականում, որոնց անունն առ այսօր սերունդները հիշում են և դեռ պատմելու են նրանց գործի մասին: ՈՒ նաև մեր պարտքն է՝ սերունդներին փոխանցել նրանց կյանքի ու կարևորագույն գործի հերոսապատումը:  
Տասնամյակներ անց մեզ պարտադրված պատերազմում քաջազուն հայորդիները կրկին ցույց տվեցին իրենց բազկի ուժը, հաղթեցին, ազատագրցին Շուշին: Բազմաթիվ քաջ հայորդիների կյանքի գնով Հայաստանի ու Արցախի սահմաններն անառիկ մնացին, ու մենք ոսոխին պարտադրեցինք խաղաղություն:  
Այսօր Արցախն ունի իր բանակը, իր զորքը. հարկ եղած դեպքում էլ թշնամին արժանանալու է հուժկու հակահարվածի: Վստահ եմ, որ հայոց բազկի ուժը երբեք չի թուլանա:  
Հարգելինե՛րս, խոնարհվենք բոլոր վետերանների, ազատամարտիկների մեծության առջև, խնկարկենք բոլոր զոհված հերոսների ու զորավարների անմահ հիշատակը:   
Շնորհակալություն մեզ պարգևած խաղաղության, ազատ երկրի ու հզոր բանակի համար: Եղե՛ք քաջառողջ, ապրեք երկար և ձեր ներկայությամբ մեզ առավել հզոր դարձրեք:   
Շնորհավոր եմ եռատոնի կապակցությամբ: